S-1403/2022

I.

Mál þetta, sem þingfest var og dómtekið fyrr í dag, er höfðað með ákæru héraðssaksóknara dags. 11. ágúst 2022 á hendur ákærðu A-x-x S-x-x, fædd [...], ríkisborgara Portúgals:

„fyrir stórfellt fíkniefnalagabrot, með því að hafa þriðjudaginn 28. júní 2022 staðið að innflutningi á samtals 956,82 gaf kókaíni, með 80- 85% styrkleika, ætluðu til söludreifingar hér á landi í ágóðaskyni. Fíkniefnin flutti ákærða til Íslands sem farþegi með flugi OG- 695 frá Lissabon til Keflavíkurflugvallar.

Telst brot þetta varða við 173. gr. a. almennra hegningarlaga nr. 19/1940, sbr. lög nr. 64/1974 og 32/2001.

Þess er krafist að ákærða verði dæmd til refsingar og greiðslu alls sakarkostnaðar. Þá er krafist upptöku á 956,82 g af kókaíni og farsíma, með vísan til 6. og 7. mgr. 5. gr. laga um ávana- og fíkniefni nr. 65/1974, 2. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og 1. og 3. tölul. 1. mgr. 69. gr. a. almennra hegningarlaga nr. 19/1940.“

Verjandi ákærðu gerir þá kröfu að hún verði dæmd til vægustu refsingar sem lög frekast heimila og til frádráttar refsingunni komi gæsluvarðhaldsvist sem ákærða hefur sætt frá 28. júní sl. Auk þess er gerð sú krafa að hafnað verði upptökukröfu á farsíma. Þá krefst verjandinn málsvarnarlauna samkvæmt málskostnaðarreikningi.

II.

Fyrir dómi játaði ákærða afdráttarlaust sök samkvæmt ákæru og samþykkti upptökukröfu á fíkniefnum en mótmælti upptökukröfu á síma. Dómari telur ekki ástæðu til að draga í efa að játningin sé sannleikanum samkvæm enda er hún í samræmi við rannsóknargögn málsins. Var því farið með málið samkvæmt 164. gr. laga nr. 88/2008 um meðferð sakamála. M álið var því tekið til dóms án frekari sönnunarfærslu eftir að sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Með skýlausri játningu ákærðu fyrir dómi, sem samrýmist rannsóknargögnum málsins, er sannað að hún hafi gerst sek um þá háttsemi sem henni er gefin að sök í ákæru og þar þykir rétt heimfærð til refsiákvæða. Hefur ákærða unnið sér til refsingar samkvæmt því.

III.

Ákærða hefur ekki áður orðið uppvís að refsiverði háttsemi svo kunnugt sé. Hún flutti hingað til lands 956,82 grömm af kókaíni, með 80- 85% styrkleika, ætluðu til söludreifingar hér á landi í ágóðaskyni. Ekkert hefur komið fram um það að ákærða hafi verið eigandi efnisins né tekið þátt í skipulagningu á kaupum og innflutningi þess til Íslands með öðrum hætti en þeim að samþykkja að flytja efnin til landsins gegn greiðslu. Verður litið til þessa við ákvörðun refsingar sem og til greiðrar játningar ákærðu hjá lögreglu og fyrir dómi.

Af gögnum málsins kemur skýrlega fram að ákærða hafi notað farsímann við framkvæmd brotsins en samkvæmt 1. mgr. 69. gr. a. almennra hegningarlaga nr. 19/1940 má gera upptæka með dómi hluti sem hafa verið notaðir við framningu brots. Eru skilyrði upptöku farsíma ákærðu því til staðar.

Að þessu virtu og með hliðsjón af dómaframkvæmd þykir refsing ákærðu hæfilega ákveðin fangelsi í fjórtán mánuði. Til frádráttar refsivistinni komi gæsluvarðhaldsvist með fullri dagatölu sem ákærða hefur sætt frá 28. júní sl. til dagsins í dag, sbr. 76. gr. almennra hegningarlaga nr. 19/1940.

Samkvæmt ofangreindri niðurstöðu er fallist á upptökukröfu ákæruvaldsins eins og hún er sett fram í ákæru. Ákærða skal því sæta upptöku á 956,82 grömmum af kókaíni og farsíma, sbr. 6. mgr. 5. gr. laga nr. 65/1974 um ávana- og fíkniefni, 2. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 808/2018 og 1. og 3. tölul. 1. mgr. 69. gr. a. almennra hegningarlaga nr. 19/1940.

Á grundvelli sakfellingar ákærðu, sbr. 1. mgr. 235. gr. laga nr. 88/2008 um meðferð sakamála, verður henni gert að greiða allan sakarkostnað málsins. Ákærða dæmist því til að greiða sakarkostnað samkvæmt framlögðu sakarkostnaðaryfirliti ogþeim reikningum sem því fylgja, samtals 467.412 krónur. Ákærða greiði einnig þóknun skipaðs verjanda síns, V-kvk-ef D-kvk-ef lögmanns, sem að virtu umfangi máls og með hliðsjón af fyrirliggjandi tímaskýrslu þykja hæfilega ákveðin 1.004.400 krónur að meðtöldum virðisaukaskatti.

M-kvk-nf Thejllhéraðsdómarikveður upp dóm þennan.

Dómsorð:

Ákærða, A-x-x S-x-x, sæti fangelsi í fjórtán mánuði. Til frádráttar refsingunni kemur gæsluvarðhald með fullri dagatölu sem ákærða hefur sætt frá 28. júní 2022 til dagsins ídag.

Ákærða sæti upptöku á 956,82 grömmum af kókaíni og farsíma.

Ákærða greiði þóknun skipaðs verjanda síns, V-kvk-ef D-kvk-ef lögmanns,1.0 0 4.400 krónur og annan sakarkostnað 467.412 krónur.

M-kvk-nf T-x-x